Document ID: 31995R3012

NEUVOSTON ASETUS (EY) N:o 3012/95,
annettu 20 päivänä joulukuuta 1995,
eräiden teollisuustuotteiden tuonnin yhteydessä Kanariansaarille sovellettavien autonomisten tullien tilapäisestä suspensiosta ja yhteisen tullitariffin (CCT) tullien asteittaisesta käyttöön ottamisesta annetun asetuksen (ETY) N:o 1605/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
yhteisön oikeuden soveltamisesta Kanariansaariin 26 päivänä kesäkuuta 1991 annetun neuvoston asetuksen (ETY) N:o 1911/91 (1) 6 artiklan 1 kohdassa säädetään, että yhteisen tullitariffin (CCT) tullit otetaan asteittain käyttöön siirtymäaikana, joka päättyy viimeistään 31 päivänä joulukuuta vuonna 2000, ja yhteinen kauppapolitiikka koskee Kanariansaaria asetuksen 7 artiklan mukaisesti, sanotun kuitenkaan rajoittamatta erityisesti 6 artiklan 3 kohdassa tarkoitettuja toimia,
erityisiä tariffitoimia on suunniteltava edelleen Kanariansaarten syrjäisestä sijainnista ja saariluonteesta johtuvista erityisvaihtoehdoista 26 päivänä kesäkuuta 1991 annetun neuvoston päätöksen 91/314/ETY (2) liitteen kohdan 7.2 mukaisesti tai näiden järjestelyjen on periaatteessa rajoituttava asetuksen (ETY) N:o 1911/91 6 artiklassa säädettyyn siirtymäkauteen, jotta yhteinen tullitariffi otettaisiin asteittain käyttöön Kanariansaarilla,
eräiden teollisuustuotteiden tuonnin yhteydessä Kanariansaarille sovellettavien autonomisten tullien tilapäisestä suspensiosta ja yhteisen tullitariffin tullien asteittaisesta käyttöön ottamisesta 15 päivänä kesäkuuta 1992 annetulla neuvoston asetuksella (ETY) N:o 1605/92 (3) on kokonaan suspendoitu 31 päivään joulukuuta 1995 CCT-tullit sen liitteessä mainituilta Kanariansaarten kansallisille markkinoille tarkoitetuilta tuotteilta,
komissio on vuoden 1995 aikana suorittanut säädettynä siirtymäaikana Kanariansaarten talouden edistämiseksi tarkoitettujen toimien arvioinnin asetuksen (ETY) N:o 1605/92 3 artiklan mukaisesti; tämän arvion perusteella se on tehnyt neuvostolle ehdotuksen toimista ajanjaksolle 31 päivän joulukuuta 1995 jälkeen, ja
neuvostolla ei ole mahdollisuutta ottaa kantaa komission ehdotukseen ennen asetuksen (ETY) N:o 1605/92 voimassaolon päättymistä; tämän vuoksi on aiheellista pidentää mainitun asetuksen voimassaoloaikaa 31 päivään maaliskuuta 1996,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1605/92 1 artiklan 1 kohdan päivämäärä "31 päivä joulukuuta 1995" päivämäärällä "31 päivä maaliskuuta 1996."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1995.

Labels: 18
3
15
1